Spogmotors vir Zoeloe-koning se vroueKoning Goodwill Zwelinthini. Foto: DoC Daar is glo ook ŉ sewende luukse Duitse sedan aangekoop wat as ŉ plaasvervanger gehou sal word. Koning Zwelinthini se huishouding word deur die provinsiale regering ondersteun met ŉ jaarlike bydrae van nagenoeg R60 miljoen. Die Zulu Royal Household Trust wat dié geld bestuur het verlede jaar vir opspraak gesorg toe die toegekende R54,2 miljoen voor die einde van die finansiële jaar bestee is. Daarna het die trust ’n reddingsboei van R5 miljoen in Februarie ontvang. Die kantoor van die KwaZulu-Natalse premier het intussen beheer geneem van die koning se begroting. Thamsanqa Ngwenya, hoof van kommunikasie in die premier se kantoor, het aan die koerant gesê dat die motors teen ŉ afslagprys aangekoop is. Hy het gesê die aankoop sal verhoed dat daar in die toekoms verkwisting plaasvind aangesien die koning se vroue huurmotors gebruik het voor die aankoop. Jerome Ngwenya, voormalige voorsitter van die Zulu Royal Household Trust, het gesê die koning se vroue het om verskeie redes besluit om Mercedes Benz-motors te gebruik. “Die motors betaam die status van die Zoeloe- koninklike familie en veiligheid, duursaamheid, gemak en betroubaarheid is net ’n paar van die redes,” het hy gesê. News24